# 7. konjeniški polk (ZDA)

### Iz Wikipedije, proste enciklopedije

  Za druge 7. polke glej 7. polk.

Uradno ime

7th Cavalry Regiment

Druga imena

7th Cavalry

7th Cavalry Regiment (Infantry)
Veja oboroženih sil

Kopenska vojska

Nadrejena enota/organizacija

1. konjeniška divizija (ZDA) in 3. pehotna divizija (ZDA)

Opis

letalsko-oklepni starševski polk

Pripravljenost

neznano

Specializacija

urbano bojevanje, oklepno bojevanje

Sedež

več baz

Moto

Sedmi je prvi! (Seventh first!)

Vzdevek

Garyowen

Notranja organizacija

glej članek

Oprema in oborožitev

glej članek

Dan ustanovitve

21. september 1866

Razlog ustanovitve

potreba po veliki vojaški formaciji za indijanske vojne

Vojaške operacije

indijanske vojne, bitka pri Malem velikem rogu, bitka pri Ranjenem kolenu, špansko-ameriška vojna, mehiška kazenska ekspedicija, druga svetovna vojna, korejska vojna, operacija Iraška svoboda

7. konjeniški polk (izvirno angleško 7th United States Cavalry) je letalsko-oklepni starševski polk v sestavi Kopenske vojske ZDA. Samo ime je po tradiciji prešlo iz konjeniške enote, ki je bila ustanovljena po ameriški državljanski vojni.

## [uredi] Zgodovina

20. julija 1866 so se zbrali pripadniki novoustanovljenega 7. konjeniškega polka; polk je bil organiziran v Fort Rileyu (Kansas) 21. septembra istega leta pod poveljstvom polkovnika Andrew J. Smitha. Kmalu se je vključila v indijanske vojne, v kateri je sodelovala do 1871. 1871 je bil polk premeščen na jug ZDA, kjer je zatiral delovanje Ku Klux Klana in nadziral izvajanje zveznega destilacijskega zakona. 1873 so bili premeščeni v Fort Rice, nakar še v Fort Abraham Lincoln, kjer so do 1876 sodelovali v indijanskih vojnah. 25. junija 1876 je v bitki pri Malem velikem rogu padel skoraj celoten bataljon polka (210 mož), ki je bil pod neposrednim poveljstvom generala Custra; Indijance je vodil Sioux Nori konj. V bitki je polk izgubil 262 konjenikov od 780. Polk je bil reorganiziran in nato do 1888 sodeloval v vojni proti Indijancem iz Fort Abraham Lincoln; 1883 so bile konjeniške čete preimenovane v trope. 1888 so bili prestavljeni v Fort Riley, kjer se je polk reorganiziral, tako da je prvič po letu 1876 dosegel polno število vojakov. 29. decembra 1890 je polk sodeloval v zadnji bitki te vojne - bitka pri Ranjenem kolenu.

Med 1895 in 1899 je bil polk nastanjen v Fort Bayardu (Nova Mehika), kjer je varoval mejo in naseljence pred indijanskimi napadi.

Leta 1896 so bili premeščeni v Fort Sill (Oklahoma) (moč 11 tropov); 31. maja 1897 so odpustili zadnje službujoče Indijance (po navadi so služili kot izvidniki in prevajalci).

Med 1899 in 1902 je bil polk med špansko-ameriško vojno nastanjen v Campu Columbia na Kubi (moč 12 tropov).

Med 1902 in 1904 je polk izvajal manevre v Campu George H. Thomas, nakar so bili poslani na Filipine, kjer so se do leta 1907 borili proti upornikom. 1907 so se vrnili v Fort Riley, nakar so bili 1911 poslani spet na Filipini, kjer so v Fort William McKinleyu ostali do 1915.

Med 1915 in 1916 so bili nastanjeni v Camp Harvey J. Jones - Douglas, kjer so varovali mejo, nakar so 1916-1917 sodelovali v mehiški kazenski ekspediciji. Decembra 1917 so bili premeščeni v sestavo 15. konjeniške divizije, kjer so ostali do maja 1918.

Od 1917 do 1921 so bili nastanjeni v Fort Blissu (Teksas), kjer so varovali mejo.

13. decembra 1921 so bili premeščeni v novoustanovljeno 1. konjeniško divizijo; od 1921 do 1943 so ostali v Fort Blissu in opravljali prejšnje naloge. 22. junija 1927 je bil polk izločen iz divizije in postal samostojna formacija. 1. februarja 1928 je bil razpuščen trop C.

18. aprila 1934 je bila iz oborožitve polka izločena sablja.

Pripadniki tropa E 7. konjeniškega polka napredujejo proti San Joseju na Leyteju (Filipini, 20. oktober 1944).

20. julija 1940 je bil iz polka organiziran 2. izvidniški skvadron in dodeljen 2. pehotni diviziji, ki je bil aktiviran 1. avgusta istega leta v Fort Sam Houstonu (Teksas); istega dne so reaktivirali trop C.

1. aprila 1942 je bil 2. izvidniški skvadron preimenovan v 2. konjeniški izvidniški skvadron.

28. februarja 1943 so polku odvzeli konje in ga delno reorganizirali kot pehotno enoto.

1. marec 1943 je bil 2. konjeniški izvidniški skvadron preimenovan v 2. izvidniški trop in dodeljen 2. pehotni diviziji in 10. avgusta istega leta reorganiziran in preimenovan v 2. izvidniški trop (mehanizirani). Od 1943 do 1945 je bil polk na Pacifiku, kjer se je boril proti Japoncem.

6. julija 1944 je bil 2. izvidniški trop (mehanizirani) preimenovan v 2. konjeniški izvidniški trop (mehanizirani). 20. julija 1945 je bil celoten polk reorganiziran kot pehotna enota, toda je obdržal konjeniške nazive. 30. julija istega leta je bil spet preimenovan 2. konjeniški izvidniški trop (mehanizirani), tokrat v 2. mehanizirani konjeniški izvidniški trop (še zmeraj v sestavi 2. pehotne divizije.

Med 1949 in 1949 je bil polk nastanjen na Japonskem kot del okupacijskih sil. 15. oktobra 1948 je bil 2. mehanizirani konjeniški izvidniški trop preimenovan v 2. izvidniško četo. Leta 1949 je bil polk ponovno reorganiziran. Štirje skvadroni so bili sprva reoganizirani v tri čete, nakar so bile te tri čete reorganizirane v bataljone z 4 četami. 3. bataljon je bil organiziran iz pripadnikov 15. pehotnega polka.

Med 1950 in 1955 je polk sodeloval v korejski vojni, med katero so 1951 ustanovili še četrti bataljon; le-ta je bil deaktiviran 1956, 20. junija 1957 je bila deaktivirana 2. izvidniška četa (2. pehotna divizija); celoten polk pa je bil deaktiviran 15. oktobra 1957. Štab in prištabna četa sta bila 1. novembra 1957 dodeljena k Oddelku za vojsko ZDA, četa C 3. izvidniškega skvadrona je bila preimenovana v 3. izvidniški skvadron, 7 konjeniški polk in dodeljena 10. pehotni diviziji (ZDA). 1. novembra je bila četa B 2. izvidniškega skvadrona preimenovana v 2. izvidniški skvadron in dodeljena sprva 1. konjeniški diviziji, nato pa 3. pehotni diviziji (Fort Benning). Četa A, 1. bojne skupine 7. konjeniškega polka je bila 1. novembra aktivirana kot 1. bojna skupina in dodeljena 1. konjeniškemu polku ter nato 1. konjeniški diviziji.

Februarja 1958 je bil 2. izvidniški skvadron dodeljen 3. pehotni diviziji (Warner Kaserne, Bamberg, Nemčija). 14. junija 1958 je bil 3. izvidniški skvadrom dodeljen 2. pehotni diviziji kot šolska enota (Fort Benning). 2. julija 1960 je bil razpuščen 4. bataljon polka; posadka se je pridružila štabu in prištabni četi 4. izvidniškega skvadrona. 14. avgusta 1961 je bil 3. izvidniški skvadron dodeljen kot bojna enota 2. pehotni diviziji.

Leta 1963 je polk doživel še eno veliko reorganizacijo. 25. januarja je bil 4. izvidniški skvadron preimenovan v Štab in prištabni trop, 4. skvadron, 7. konjeniški polk in dodeljen 2. pehotni diviziji. Istega dne je bil Štab in prištabni trop, 4. izvidniški skvadron, 7. konjeniški polk preimenovan v Štab in prištabni trop, 4. skvadron, 7. konjeniški polk in dodeljen 2. pehotni diviziji. 20. februarja je bil 3. izvidniški skvadron deaktiviran in izločen iz 2. pehotne divizije; nato je bil preimenovan v 4. izvidniški skvadron, 7. konjeniški polk ter deaktiviran v Fort Benningu ter izločen iz sestave 2. pehotne divizije. Istega dne je bil 3. izvidniški skvadron deaktiviran v Fort Benningu in izločen iz 2. pehotne divizije; istočasno je bil preimenovan v 4. izvidniški skvadron, ki je bil tudi deaktiviran in izločen iz divizije. 18. aprila je bil 2. izvidniški skvadron premeščen iz Bamberga v Schweinfurt in dodeljen 3. pehotni diviziji, kjer je bil aktiviran 5. junija. 5. junija je bil 2. izvidniški skvadron preimenovan v 2. bataljon, 7. konjeniški polk in dodeljen (zmanjšano osebje in oprema) 1. konjeniški diviziji v Korejo. 1. septembra je bila 1. bojna skupina reorganizirana v 1. bataljon, 7. konjeniški polk.

1964 sta bila 1. in 2. bataljon dodeljena 1. konjeniški diviziji, 3. skvadron 3. pehotni diviziji in 4. skvadron 2. pehotni diviziji.

Med 1. in 3. julijem 1965 sta bila 1. in 2. bataljon premeščena (zmanjšano osebje in oprema) v Fort Benning, kjer sta dobila dodatno osebje in opremo iz 11. zračnodesantne divizije (testne) in naprej poslana v Vietnam. Istega leta je bila četa D, 4. izvidniški skvadron preimenovana v 4. izvidniški skvadron in dodeljena 2. pehotni diviziji.

1966 je bila četa E. 5. bataljon reorganizirana in preimenovana v 5. bataljon, 7. konjeniški polk (Fort Carson) in dodeljena 1. konjeniški diviziji.

29. marca 1971 je bil 5. bataljon deaktiviran v Fort Lewisu. 22. avgusta 1972 je bil deaktiviran tudi 1. bataljon. 1973 je bil deaktiviran 2. bataljon in preimenovan v 1. bataljon, 9. konjeniški polk.

20. junija 1974 je bil reaktiviran 1. bataljon kot 1. skvadron, 7. konjeniški polk kot oklepni bataljon in dodeljen 1. konjeniški diviziji (Fort Hood). Istega leta je bila reaktiviran 2. bataljon, ki je predstavljal izvidniško enoto 1. konjeniške divizije; med 1974 in 1978 je bil 2. bataljon reoganiziran v mehanizirano pehotno enoto. 21. septembra 1975 je bil reaktiviran 5. bataljon in bil dodeljen 1. konjeniški diviziji (Fort Hood). Vsake 6 mesecev je bil 5. bataljon premeščen v Nemčijo (Bremerhaven) in nazaj; le-ta bataljon je bil 30. septembra 1978 izločen iz divizije in deaktiviran v Fort Hoodu.

1985 je trop C, 3. skvadron prevzel dolžnosti HHT, A in B tropa istega skvadrona. Istega leta je isti skvadron rekonstruiral HHT, A, B (Ledward Barracks) ter C in D letalska tropa (Conn Barracks).

7. konjeniški polk v Iraku (2004).

16. oktobra 1986 je bil 1. skvadron (v sestavi 9. konjeniškega polka) preimenovan in dodeljen nazaj v matični polk. Istega leta je bil 2. bataljon deaktiviran in preimenovan v 2. bataljon, 5. konjeniški polk, nakar je bil spet aktiviran v Fort Blissu in dodeljen 4. pehotni diviziji (Fort Carson). 16. oktobra 1986 je bil 3. skvadron deaktiviran in izločen iz sestave 3. pehotne divizije; 16. decembra je bil spet aktiviran in dodeljen 8. pehotni diviziji (Manheim). 18. januarja 1988 je bil Štab in prištabni trop, 4. skvadron deaktiviran in izločen iz sestave 2. pehotne divizije. 16. februarja naslednje leto je bil spet aktiviran in dodeljen 3. oklepni diviziji (Büdingen, Nemčija).

Leta 1990 je 1. skvadron v sestavi 1. konjeniške divizije sodeloval v operacijah Puščavski ščit in Puščavska nevihta, v tem času sta se skvadronu pridružila dva tropa iz 2. skvadrona 1. konjeniškega polka kot B in E trop. V sestavi 3. oklepne divizije je v istih operacijah sodeloval tudi 4. skvadron.

Leta 1991 je bil 1. skvadron dodeljen 1. konjeniški diviziji kot Izvidniški skvadron 1. konjeniške divizije (Fort Hood). 16. oktobra 1991 je bil Štab in prištabni trop, 4. skvadron deaktiviran in izločen iz sestave 3. oklepne divizije. 16. novembra 1992 je bil deaktiviran 3. skvadron in izločen iz sestave 8. pehotne divizije; praporje so vrnili v Ford Hood.

Avgusta 1993 je bil 2. skvadron preimenovan v bataljon in premeščen iz 4. pehotne divizije v Enoto za hitro posredovanje 1. konjeniške divizije. Istega leta je bil deaktiviran 4. skvadron in izločen iz sestave 3. oklepne divizije. 1993 je bil 1. skvadron premeščen v Enoto za hitro posredovanje 1. konjeniške divizije (Fort Hood); reorganizirali so ga v oklepno enoto in notranje reorganizirali tako, da so tropi A, B in C bili kopenske enote, medtem ko sta bila tropa D in E zračna. 1994 je bil skvadron AVUM preimenovan v F trop.

16. februarja 1996 je bil 3. skvadron reaktiviran v Fort Stewartu in dodeljen 3. pehotni diviziji kot izvidniški skvadron. Istega leta je bila deaktivirana E četa 2. bataljona. 5.aprila sta se združila Štab in prištabni trop, 4. skvadron in 2. izvidniška četa v Štab in prištabni trop, 4. skvadron. Novonastala enota je bila dodeljena 2. pehotni diviziji (Camp Garryowen).

Septembra 2002 je bil 3. skvadron premeščen v Kuvajt v sestavi 3. pehotne divizije, kjer je sodeloval v operaciji Iraška svoboda. 15. avgusta je bil 2. bataljon reorganiziran v CHD sestavo, tako da je bila četa D deaktivirana. 2. februarja 2004 sta bila 1. skvadron in 2. bataljon v sestavi 1. konjeniške divizije premeščena v Irak. 21. julija 2004 je bil aktiviran 5. skvadron in preimenovan v 5. oklepni izvidniški skvadron ter dodeljen 3. pehotni diviziji; 15. avgusta istega leta je bil enako preimenovan tudi 3. skvadron ter oktobra 2004 še 4. skvadron.

## [uredi] Simboli polka

Narokavni polkovni našitek
Razločitvena enotna insignija

Narokavni polkovni našitek/Grb

Narokavni polkovni našitek je v obliki ščita, katere osnovna barva je rumena, barva konjenice. Ščit na dva dela deli narobe obrnjeni moder V, na katerem se 7 podkev, ki simbolizirajo zaporedno številko polka. Na spodnjem delu ščita se nahaja juka rastlina Vert, medtem ko se na zgornjem delu nahajata glava ameriškega staroselca, ki simbolizira prvotne bojne izkušnje polka v indijskih kampanjah in kazenski ekspediciji leta 1916) in feniks, ki vstaja iz svojega pepela; ta motiv simbolizira nesmrtnost polka glede na skoraj popolno uničenje polka v bitki za Mali veliki rog. Na vrhu ščita se nahaja tudi dvovrvna (modro-rumena) pletenica, iz katere raste uniformirana roka konjenika s sabljo v položaju za naskok.

Grb je bil prvotno sprejet 6. decembra 1920 za 7. konjeniški polk. 16. decembra 1953 je bil preoblikovan za 7. konjeniški polk (pehotni). 4. februarja 1983 je bil ponovno preoblikovan za 7. konjeniški polk in tako, da je grb predstavljal izgubo pri Malem velikem rogu.

Razločitvena enotna insignija

Razločitvena enotna insignija je v obliki potkve, ki se odpira na vrhu. Odprtina med rogovoma je zaprta s modrim trakom, na katerem je s rumenimi črkami izpisano »GARRY OWEN«. Na insigniji se tako nahajajo še simboli s grba polka: pletenica in roka s sabljo.

Rumena barva predstavlja konjenico, medtem ko modra predstavlja klasično barvo uniforme KOV ZDA, ko je bil polk ustanovljen. Podkva je povzeta po grbu; sedem žebeljev simbolizira zaporedno številko polka. Vratni branik in sablja v naskoknem položaju sta tudi povzeta po grbu in predstavljata konjeniški naskok in bojno tradicijo polka. Gary Owen je naslov pesmi, ki je bila ena najljubših generala Custerja in je bila med indijanskimi vojnami tudi bojna pesem polka; danes predstavlja vzdevek enote.

29. junija 1924 je bila sprejeta izvirna insignija, ki pa je bila 16. decembra 1953 spremenjena za 7. konjeniški polk (pehotni). [4. februar]]ja 1983 je bila ponovno preoblikovana za 7. konjeniški polk in tako, da je grb predstavljal izgubo pri Malem velikem rogu.

## [uredi] Organizacija

- 1. skvadron (v sestavi 1. konjeniške divizije)
- 2. bataljon (v sestavi 1. konjeniške divizije)
- 3. skvadron (v sestavi 3. pehotne divizije)
- 4. skvadron (v sestavi 2. pehotne divizije)
- 5. skvadron (v sestavi 3. pehotne divizije)

## [uredi] Oprema in oborožitev

1. bataljon, 7. konjeniški polk je opremljen z glavnimi bojnimi tanki M1A2.

3. skvadron je opremljen z 27 tanki M1A2, 39 bojnimi oklepnimi vozili M3 CFV in 16 helikopterji OH-58D.

4. skvadron je opremljen z 27 tanki M1A1, 41 bojnimi oklepnimi vozilo M3A2 BFV, 16 helikopterji OH-58D in 6 vozili M1064.

## [uredi] Pripadniki polka

### [uredi] Poveljniki polka

Najbolj znani poveljnik polka - George Armstrong Custer.

Seznam poveljnikov polka
Št. | Čin | Ime | Trajanje mandata
1. | Major | John W. Davidson | 27. avgust 1866 - 25. november 1866
2. | Polkovnik | Andrew J. Smith | 26. november 1866 - 26. februar 1867
3. | Podpolkovnik | George A. Custer | 26. februar 1867 - 4. marec 1867
4. | Polkovnik | Andrew J. Smith | 4. marec 1867 - 26. marec 1867
5. | Podpolkovnik | George A. Custer | 26. marec 1867 - 28. julij 1867
6. | Major | Joel H. Elliot | 12. avgust 1867 - 15. september 1867
7. | Major | Alfred Gibbs | 15. september 1867 - 7. oktober 1868
8. | Podpolkovnik | George A. Custer | 7. oktober 1868 - 7. junij 1869
9. | Polkovnik | Samuel D. Sturgis | 7. junij 1869 - 20. september 1869
10. | Podpolkovnik | George A. Custer | 20. september 1869 - 25. oktober 1869
11. | Polkovnik | Samuel D. Sturgis | 25. oktober 1869 - 31. avgust 1874
12. | Podpolkovnik | George A. Custer | 16. november 1874 - 24. september 1875
13. | Major | Marcus A. Reno | 24. september 1875 - 12. marec 1876
14. | Podpolkovnik | George A. Custer | 12. marec 1876 - 20. marec 1876
15. | Major | Marcus A. Reno | 20. marec 1876 - 11. maj 1876
16. | Podpolkovnik | George A. Custer | 11. maj 1876 - 25. junij 1876
17. | Major | Marcus A. Reno | 25. junij 1876 - 18. oktober 1876
18. | Polkovnik | Samuel D. Sturgis | 18. oktober 1876 - 7. januar 1878
19. | Podpolkovnik | Elmer Otis | 7. januar 1878 - 28. februar 1878
20. | Polkovnik | Samuel D. Sturgis | 28. februar 1878 - 18. september 1878
21. | Major | Joseph G. Tilford | 18. september 1878 - 20. november 1878
22. | Polkovnik | Samuel D. Sturgis | 20. november 1878 - 7. april 1879
23. | Major | Joseph G. Tilford | 7. april 1879 - 8. maj 1879
24. | Polkovnik | Samuel D. Sturgis | 8. maj 1879 - 5. januar 1881
25. | Podpolkovnik | Elmer Otis | 6. januar 1881 - 20. maj 1881
26. | Polkovnik | Samuel D. Sturgis | 20. maj 1881 - 16. junij 1881
27. | Major | Joseph G. Tilford | 17. junij 1881 - 20. november 1881
28. | Podpolkovnik | Elmer Otis | 20. november 1881 - 2. junij 1882
29. | Major | Joseph G. Tilford | 2. junij 1882 - 6. julij 1882
30. | Podpolkovnik | Elmer Otis | 6. julij 1882 - 11. april 1883
31. | Major | Lewis Merrill | 12. april 1883 - 25. maj 1883
32. | Podpolkovnik | Andrew W. Evans | 25. maj 1883 - 23. september 1883
33. | Podpolkovnik | Joseph G. Tilford | 23. september 1883 - 26. junij 1885
34. | Polkovnik | Samuel D. Sturgis | 27. junij 1885 - 17. november 1885
35. | Podpolkovnik | Joseph G. Tilford | 17. november 1885 - 10. april 1886
36. | Polkovnik | Samuel D. Sturgis | 10. april 1886 - 11. junij 1886
37. | Podpolkovnik | Joseph G. Tilford | 11. junij 1886 - 26. julij 1886
38. | Polkovnik | James W. Forsyth | 26. julij 1886 - 6. maj 1887
39. | Podpolkovnik | Joseph G. Tilford | 6. maj 1887 - 21. april 1888
40. | Polkovnik | James W. Forsyth | 21. april 1888 - 13. junij 1888
41. | Podpolkovnik | Joseph G. Tilford | 13. junij 1888 - 16. september 1888
42. | Polkovnik | James W. Forstyh | 16. september 1888 - 31. maj 1889
43. | Major | John M. Bacon | 31. maj 1889 - 15. junij 1889
44. | Polkovnik | James W. Forstyh | 15. junij 1889 - 24. julij 1889
45. | Major | John M. Bacon | 24. julij 1889 - 3. avgust 1889
46. | Polkovnik | James W. Forstyh | 3. avgust 1889 - 24. november 1889
47. | Podpolkovnik | Caleb W. Carlton | 24. november 1889 - 28. december 1889
48. | Polkovnik | James W. Forstyh | 28. december 1889 - 25. marec 1890
49. | Podpolkovnik | Caleb W. Carlton | 25. marec 1890 - 29. marec 1890
50. | Polkovnik | James W. Forstyh | 29. marec 1890 - 10. april 1890
51. | Podpolkovnik | Caleb W. Carlton | 10. april 1890 - 30. april 1890
52. | Polkovnik | James W. Forstyh | 30. april 1890 - 23. julij 1890
53. | Podpolkovnik | Caleb W. Carlton | 23. julij 1890 - 2. avgust 1890
54. | Polkovnik | James W. Forstyh | 2. avgust 1890 - 15. oktober 1890
55. | Podpolkovnik | Caleb W. Carlton | 15. oktober 1890 - 21. oktober 1890
56. | Polkovnik | James W. Forstyh | 21. oktober 1890 - 26. januar 1891
57. | Podpolkovnik | Caleb W. Carlton | 26. januar 1891 - 13. februar 1891
58. | Polkovnik | James W. Forstyh | 13. februar 1891 - 22. februar 1891
59. | Podpolkovnik | Caleb W. Carlton | 22. februar 1891 - 28. februar 1891
60. | Polkovnik | James W. Forstyh | 28. februar 1891 - 14. marec 1891
61. | Podpolkovnik | Caleb W. Carlton | 14. marec 1891 - 3. maj 1891
62. | Polkovnik | James W. Forstyh | 3. maj 1891 - 16. julij 1891
63. | Podpolkovnik | Caleb W. Carlton | 16. julij 1891 - 18. julij 1891
64. | Polkovnik | James W. Forstyh | 18. julij 1891 - 23. december 1891
65. | Podpolkovnik | Caleb W. Carlton | 23. december 1891 - 3. januar 1892
66. | Polkovnik | James W. Forstyh | 3. januar 1892 - 10. februar 1892
67. | Podpolkovnik | Theodore A. Baldwin | 10. februar 1892 - 15. februar 1892
68. | Polkovnik | James W. Forstyh | 15. februar 1892 - 29. december 1892
69. | Podpolkovnik | Guy Henry | 29. december 1892 - 5. januar 1893
70. | Polkovnik | James W. Forstyh | 5. januar 1893 - 19. november 1894
71. | Podpolkovnik | Louis H. Carpenter | 19. november 1894 - 26. november 1894
72. | Polkovnik | Edwin V. Summer | 27. november 1894 - 16. december 1894
73. | Podpolkovnik | Louis H. Carpenter | 16. december 1894 - 21. januar 1895
74. | Polkovnik | Edwin V. Summer | 21. januar 1895 - 26. marec 1896
75. | Major | Theodore A. Baldwin | 26. marec 1896 - 30. marec 1896
76. | Polkovnik | Edwin V. Summer | 30. marec 1896 - 20. junij 1898
77. | Podpolkovnik | Michael Cooney | 20. junij 1898 - 31. maj 1899
78. | Polkovnik | Theodore A. Baldwin | 31. maj 1899 - 15. december 1900
79. | Major | Edward S. Godfrey | 16. december 1900 - 13. januar 1901
80. | Polkovnik | Theodore A. Baldwin | 13. januar 1901 - 29. oktober 1901
81. | Podpolkovnik | W.S. Edgerly | 29. oktober 1901 - 26. november 1901
82. | Polkovnik | Theodore A. Baldwin | 26. november 1901 - 6. oktober 1902
83. | Major | George F. Chase | 6. oktober 1902 - 9. oktober 1902
84. | Polkovnik | Theodore A. Baldwin | 10. oktober 1902 - 13. oktober 1902
85. | Podpolkovnik | W.S. Edgerly | 14. oktober 1902 - 16. oktober 1902
86. | Polkovnik | Theodore A. Baldwin | 16. oktober 1902 - 7. maj 1903
87. | Polkovnik | Charles Morton | 7. maj 1903 - 15. julij 1903
88. | Major | Charles A. Varnum | 16. julij 1903 - 22. julij 1903
89. | Polkovnik | Charles Morton | 23. julij 1903 - 27. december 1903
90. | Major | Charles A. Varnum | 28. december 1903 - 11. januar 1904
91. | Polkovnik | Charles Morton | 12 januar 1904 - 30. april 1904
92. | Major | S.L. Woodward | 30. april 1904 - 7. maj 1904
93. | Polkovnik | Charles Morton | 7. maj 1904 - 12. september 1904
94. | Major | William J. Nicholson | 12. september 1904 - 30. september 1904
95. | Polkovnik | Charles Morton | 30. september 1904 - 21. oktober 1906
96. | Major | Lloyd S. McCormick | 21. oktober 1906 - 17. december 1906
97. | Major | Edwin P. Brewer | 18. december 1906 - 21. december 1906
98. | Polkovnik | Charles Morton | 21. december 1906 - 26. februar 1907
99. | Major | Lloyd S. McCormick | 26. februar 1907 - 9. marec 1907
100. | Polkovnik | Charles Morton | 9. marec 1907 - 25. julij 1907

### [uredi] Nosilci medalje časti

1876

- Neil Bancroft
- Abram B. Brant
- Thomas J. Callen
- Banjamin C. Criswell
- Charles Cunningham
- Frederic Deetline
- George Geiger
- Theodore W. Goldin

- Richard P. Hanley
- David W. Harris
- William M. Harris
- Henry Holden
- Rufus D. Hutchinson
- Henry W.B. Mechlin
- Thomas Murray
- James Pym

- George D. Scott
- Stanislaus Roy
- Peter Thompson
- Frank Tolan
- Otto Voit
- Thomas W. Stivers
- Charles H. Welch
- Charles Windolph

1877

- Edward S. Godfrey
- Myles Moylan

1890

- William G. Austin
- Mosheim Feaster
- Ernest A. Garlington
- John C. Gresham
- Mathew H. Hamilton
- Marvin C. Hillock

- George Hobday
- Bernhard Jetter
- George Loyd
- Albert W. McMillan
- Adam Neder
- Richard J. Nolan
- Theodore Ragnar

- Thomas Sullivan
- Frederick E. Toy
- Jacob Trautman
- Charles A. Varnum
- James Ward
- Hermann Ziegner

Druga svetovna vojna

- David C. Waybur

## [uredi] Polkovna odlikovanja

- predsedniška omemba enote (trakec izvezen »LEYTE«)
- predsedniška omemba enote (trakec izvezen »COLMAR«)
- predsedniška omemba enote (trakec izvezen »ANTIPOLO LUZON«)
- filipinska predsedniška omemba enote (trakec izvezen »17 OCTOBER 1944 TO 4 JULY 1945«)
- francoski Croix de Guerre s palmo (trakec izvezen »COLMAR«)
- korejska predsedniška omemba enote (trakec izvezen »WAEGWAN-TAEGU«)
- predsedniška omemba enote (trakec izvezen »TAEGU KOREA«)
- predsedniška omemba enote (trakec izvezen »PUSAN KOREA«)
- predsedniška omemba enote (trakec izvezen »YONCHON KOREA«)
- korejska predsedniška omemba enote (trakec izvezen »KOREA«)
- korejska predsedniška omemba enote (trakec izvezen »KOREA«)
- Chryssoun Aristion Andrias (trakec izvezen »KOREA«)

## [uredi] Glej tudi

- seznam konjeniških enot
- seznam polkov Kopenske vojske ZDA

## [uredi] Zunanje povezave

Wikimedijina zbirka ponuja še več predstavnostnega gradiva o temi:
7. konjeniški polk

- v angleščini:

- Veteranska organizacija
- THE SEVENTH REGIMENT OF CAVALRY
- 7th Cavalry (Garry Owen)
- 1st Squadron 7th Cavalry (Garry Owen)
- 4th Squadron 7th Cavalry (Garry Owen)

Vzpostavljeno iz »http://sl.wikipedia.org../../../7/2E/_/7._konjeni%C5%A1ki_polk_%28ZDA%29_1807.html«

Kategorije: Konjeniški polki Kopenske vojske ZDA | Pehotni polki Kopenske vojske ZDA | Oklepni polki Kopenske vojske ZDA | Letalski polki Kopenske vojske ZDA | Polki druge svetovne vojne | Polki korejske vojne | Polki vietnamske vojne | Polki globalne vojne proti terorizmu | Vojaške enote, ustanovljene leta 1866

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Español
- 中文